**דף עבודה: הפתיחות וביצוען המוזיקלי**

1. קראו את מזמור צב פסוקים א-ד וענו (היעזרו בפירוש שטיינזלץ):
* על פי פסוק ד, במה מסתייעים כדי להגיד את חסדו של ה'?
* אם כן, מה אפשר לומר על אופן הביצוע המוזיקלי של מזמור זה?
1. קראו את פסוק א בפרק יב ובפרק ח ואת פירוש שטיינזלץ על הפסוקים וענו:
* זהו בפסוקים אלה כלי נגינה נוספים?
* לאחר שקראתם את פירושי המילים **"גִּתִּית"** ו**"שְׁמִינִית"**, מהו אופן הביצוע המוזיקלי של מזמור זה? למה צריך מנצח?
1. קראו את פרק ל וענו:
* מהו האירוע שבעבורו נכתב המזמור?
* באיזה בית מדובר לדעתכם?
* האם מופיעים במזמור הוראות לכלי נגינה, לתזמורת או למקהלה?
* אם כן, מה אפשר להסיק על אופן הביצוע המוזיקלי של מזמור הנפתח במילה **"שִׁיר"**?

להלן תשובות לדף העבודה: הפתיחות וביצוען המוזיקלי לשימוש המורה:

1. קראו את מזמור צב פסוקים א-ד וענו (היעזרו בפירוש שטיינזלץ):
* על פי פסוק ד, במה מסתייעים כדי להגיד את חסדו של ה'? (עשור ונבל, היגיון בכינור)
* אם כן, מה אפשר לומר על אופן הביצוע המוזיקלי של מזמור זה? (הוא מלווה בכלי נגינה - עשור הוא כלי נגינה בעל עשרה מיתרים והיגיון הוא נעימה בכינור)
1. קראו את פסוק א בפרק יב ובפרק ח ואת פירוש שטיינזלץ על הפסוקים וענו:
* זהו בפסוקים אלה כלי נגינה נוספים? (גיתית – כלי נגינה מקבוצת המיתרים שמקורו בעיר גת; שמינית – כלי נגינה בעל שמונה מיתרים)
* לאחר שקראתם את פירושי המילים **"גִּתִּית"** ו**"שְׁמִינִית"**, מהו אופן הביצוע המוזיקלי של מזמור זה? למה צריך מנצח? (המנצח נותן הוראות לנגנים, מכאן שבמזמור זה הייתה מקהלה או תזמורת)
1. קראו את פרק ל וענו:
* מהו האירוע שבעבורו נכתב המזמור? (חנוכת הבית לדוד)
* באיזה בית מדובר לדעתכם? (בית ה')
* האם מופיעים במזמור הוראות לכלי נגינה, לתזמורת או למקהלה? (לא)
* אם כן, מה אפשר להסיק על אופן הביצוע המוזיקלי של מזמור הנפתח במילה **"שִׁיר"**? (ככל הנראה אלו מילים שהולחנו והושרו, אך בניגוד למזמור, בשיר אין ליווי בכלי נגינה)